Mondjoet

Mondjoet (fransé : Montjovet) a l'é eunna quemeunna da bâsa Val d'Ohta.

 Géografiya 
Mondjoet ché troue à l'intràn dé eunna ahtretta gordja é marque lo pasadjo intre la média é la bâsa val d'Ohta, surtoù mersì à un tchumìn mouéi importàn, fet l'an 1771, la Mondjoetta.

Lo paìs a l'é traversà dou Rû d'Arlà, un di pieu lón rû da Val d'Ohta, fet ou XV siéclo pé ivéi li térren outor ató i éive dou torren Évansón.

 Ehtoria 
In seutta quemeunna ché trouon dé rehte dou Néolitique, commo mouhtron li intchijón déssù dé pére ou veladjo dé Tchénà.

D'ou tén di Roman ché pooun incorra vère dé toc dé tchumìn dé Gaule, cahque tómbe é lo nón méimo : « Mons Jovis », lo món de Jupiter.

Ou tén dou Médio Adjo, lo mandamèn dé Mondjoet ire importàn mersì à cha pozichón, qué permettae dé controléi li tchumìn pé fare paguéi lo pasadjo i viandàn.
A l'ét adón qué l'an ihtà bahtì dé ohpicho ou lón da Via Francigena, li tchahtéi dé Sén Djermàn é dé Tchénà, li tréi iguije da Parooutcha é mouéi dé méite ató dé béi portón é boure in péra, qué ché pooun incorra vère ou bor dé Mondjoet.

 Article gropà 
 Val d'Ohta

Catègorie:Qeumeun-e de la Val d’Oûta